21 QRIB IL-PORT Ta' Parki VALENT V. BARBARA, O.P. Il-bieraħ, meta rajtek b'wiċċek sfajjar fl-uġigħ li qed jifnik irqiq irqiq, u rajt l-istar fuq rasek qed jittajjar bħal ruħ li trid tintrefa' 'mill-għammieq ta' dan il-wied tad-dmugħ, qalbi ħebritni li se tkun l-aħħar darba li ltqajt miegħek ; u f'sidri diqa ta' bla tarf għafsitni, u xtaqt li ruħi tidħol fir-ruħ tiegħek biex lejn is-sema t-tnejn flimkien nittajru,. żewġt erwieħ safja, ħielsa minn ġisimna, fi triq l-eternità, nofroq l-ajru, b'inkejja ta' min fl-art ma riedx jifhimna. Jaħasra, naf: jeħtieġ dit-triq timxiha — waħdek għalissa; qawwi qalbek, mur bis-sliema lejn il-port : dalwaqt is-siegħa li ruħek bl-għaxqa t'Alla tibda tfur; għax naf li f'sidrek tħabbat qalb bla ħjiena, għalkemm pinġewk b'ilwien l-aktar mudlama, u naf li 'l-ruħek, kif għallimtek jiena, għanejtha bid-deb'b fin ta' l-eqdes Tama. U meta tkun hemm fuq, Teżor, stennieni: ohl għad niltaqgħu, ħi, ma tafx kemm kmienil Għax anki jiena ħajti qed titqassar mill-ġerħa li l-ġewwieni qiegħda tħassar. NOTA TA' L-EDITUR: Xtaqna ngħaqqdu din il-poeżija. ma' seħbitha li dehret fin-Nru. ta' Marzu, 1961, bħalma, xtaq l-A., iżda, kellna nħalluha għal dan in-Nru, minħabba nuqqas ta' wisa',